Държавен вестник, бр. 83, 2010 г., стр. 11

БРОЙ  83	
Д Ъ Р Ж А В Е Н  В Е С Т Н И К 	
СТР.  11  
Чл. 28. (1) При провеждане на допингов 
контрол извън състезание антидопинговите 
екипи установяват местонахождението на 
определения спортист и го уведомяват за 
допинговия контрол, като посочват мястото 
и времето, определени за даване на допинг 
пробата.
(2) Уведомяването по ал. 1 за допингов 
контрол трябва да е направено писмено или 
по телефон, имейл, факс или по друг подхо­
дящ начин.
Чл. 29. (1) Спортистите, определени за 
допингов контрол по време на състезание, 
се явяват в допинг станцията за контрол 
незабавно след връчване на уведомлението.
(2) Спортистите, определени за допингов 
контрол, които имат непосредствено участие и 
в друго състезание или дисциплина, се явяват 
в допинг станцията незабавно след завърш­
ване на последното си участие в състезание 
или дисциплина.
(3) Спортистите, определени за допингов 
контрол извън състезание, се явяват в допинг 
станцията за контрол в срока, определен с 
уведомлението.
Чл. 30. (1) Всеки спортист, определен за 
допингов контрол, има право да се яви в до­
пинг станцията с придружител – лекар, тре­
ньор или служебно лице, а при международни 
състезания се допуска и преводач.
(2) Спортист, ненавършил 18-годишна въз­
раст, има право да бъде придружен в допинг 
станцията освен от лицата по ал. 1 и от един 
от законните си представители.
(3) Спортист с увреждания има право да 
бъде придружен в допинг станцията освен от 
лицата по ал. 1 и от лице, посочено от него.
(4) Лицата, придружаващи спортиста, могат 
да присъстват при процедурата по вземане на 
пробата освен при физиологичните действия 
на спортиста по даване на уринна проба.
Чл. 31. (1) Спортистът удостоверява само­
личността си с лична карта, военна книжка, 
шофьорска книжка, задграничен паспорт или 
с акредитационна карта за спортно състезание 
със снимка.
(2) Спортистът няма право да напуска 
допинг станцията без разрешение от предсе­
дателя на антидопинговия екип. В случай че 
получи разрешение за временно напускане на 
допинг станцията, спортистът задължително 
се придружава от член на антидопинговия 
екип за времето на отсъствието му.
Чл. 32. Председателят или член на ан­
тидопинговия екип е длъжен да обясни на 
спортиста и на неговите придружители после­
дователността на действията при процедурата 
за вземане на пробата.
Чл. 33. (1) Използваните от антидопинго­
вия екип комплекти технически пособия за 
вземане на допинг проби трябва да отговарят 
на Международните стандарти на Световната 
антидопингова агенция. 
(2) Всеки комплект технически пособия за 
вземане на допинг проба трябва да отговаря 
на следните изисквания:
1. да има уникален номер;
2. системата на запечатване на пробите 
да осигурява невъзможност за тяхното ма­
нипулиране;
3. да осигурява анонимност на спортистите, 
дали пробите;
4. да гарантира стерилност и еднократната 
им употреба.
Чл. 34. (1) Процедурите за вземане на 
кръвни допинг проби трябва да отговарят на 
международно признатите стандартни пред­
пазни мерки.
(2) Кръвната проба се взема от член на 
антидопинговия екип с медицинска квали­
фикация.
(3) Взетото количество кръв трябва да от­
говаря на изискванията за анализ на пробата. 
Запечатаните кръвни проби се съхраняват в 
съответствие с Международния стандарт за 
вземане на кръвни проби.
Чл. 35. (1) За взетата допинг проба се 
попълва формуляр по образец, утвърден от 
Световната антидопингова агенция, съгласно 
приложението. 
(2) В протокола за взетата допинг проба 
се записват възраженията за нарушения на 
процедурата за вземане на пробите.
(3) Възражения за нарушения могат да 
правят лицата по чл. 30.
(4) Екземпляр от протокола със записа­
ните в него възражения за нарушение на 
процедурата за вземане на проба се представя 
на Контролно-медицинската комисия при 
Антидопинговия център от председателя на 
антидопинговия екип не по-късно от 24 часа 
след приключване на процедурата.
Чл. 36. (1) След даването на последната 
допинг проба от спортистите, определени 
за допинг контрол, антидопинговият екип 
осигурява транспортиране на пробите, га­
рантиращо тяхната цялост, идентичност и 
годност до предаването им на лаборатория 
за допингов контрол. 
(2) Допинг пробите се транспортират за 
анализ в лаборатория за допингов контрол 
в специални запечатани транспортни кон­
тейнери, съпроводени с всички необходими 
документи.
(3) Транспортирането на допинг пробите 
се осъществява от член на антидопинговия 
екип, който доставя транспортните контей­
нери в лаборатория за допингов контрол по 
най-бързия и сигурен начин.
(4) В празнични и почивни дни, както 
и при извънредни обстоятелства, които не 
позволяват предаването на допинг пробите в 
лаборатория за допингов контрол, транспорт­
ните контейнери се предават на изпълнителния 
директор на Антидопинговия център или на 
упълномощено от него длъжностно лице за 
съхраняване в централната допинг станция.